पाएं अपने शहर की ताज़ा ख़बरें और फ्री ई-पेपरडाउनलोड करें
कई राज्यों में 1 मई से 18 से 45 साल के लोगों का कोविड वैक्सीनेशन शुरू हो चुका है। वैक्सीनेशन से पहले रजिस्ट्रेशन करना जरूरी होता है, लेकिन जो लोग रजिस्ट्रेशन नहीं कर पा रहे हैं। वे आधारकार्ड के जरिए वैक्सीनेशन करा सकते हैं। यदि आपको अपने घर के नजदीकी वैक्सीनेशन सेंटर के बारे में नहीं पता है, तो इसे आप वॉट्सऐप की मदद से ढूंढ सकते हैं। वॉट्सऐप ने चैटबॉट MyGov Corona Helpdesk शुरू की है। इसके जरिए कोई भी अपने निकटतम वैक्सीनेशन सेंटर का पता लगा सकता है।
MyGovIndia ने सोशल मीडिया पर ये जानकारी दी है। सरकार ने लिखा है कि वॉट्सऐप पर MyGov Corona Helpdesk अब लोगों को नजदीकी वैक्सीनेशन सेंटर के बारे में बताएगा। हेल्पडेस्क हिंदी और अंग्रेजी दोनों भाषाओं को सपोर्ट करता है। हालांकि, इसकी डिफॉल्ट लेंग्वेज अंग्रेजी होगी।
कोविड वैक्सीनेशन सेंटर का पता लगाने इन 7 स्टेप्स को करें फॉलो
1. सबसे पहले अपने फोन में 9013151515 नंबर सेव करें। इसे किसी भी नाम से सेव कर सकते हैं।
2. नंबर सेव होने के बाद अपने वॉट्सऐप अकाउंट को ओपन करें। आप इसे वेब वर्जन में भी ओपन कर सकते हैं।
3. अब सेव किए गए नंबर यानी 9013151515 के चैट बॉक्स पर जाएं। यहां Hi, Hello या Namaste लिखकर सेंड करें।
4. अब चैटबॉट आपको 9 ऑप्शन्स का रिप्लाई करेगा। वैक्सीनेशन की जानकारी के लिए 1 लिखकर सेंड करें।
5. अब चैटबॉट आपको 2 ऑप्शन देगा। आपको सेंटर की जानकारी के लिए 1 लिखकर सेंड करना होगा।
6. अब अपने एरिया या शहर का पिन कोड डालें। आपको वैक्सीनेशन सेंटर की जानकारी मिल जाएगी।
7. आपका रजिस्ट्रेशन नहीं हुआ है तब चैटबॉट CoWIN पोर्टल का लिंक भी देगा। यहां से आप रजिस्ट्रेशन करा सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva awa_Deva hin_Deva hin_Deva hin_Deva hin_Deva hin_Deva zho_Hant eng_Latn